

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**Općinsko vijeće Općine Vidovec**

KLASA: 021-05/15-01/08

URBROJ: 2186/10-01/1-15-04

Vidovec, 09. rujna 2015.

**ODLUKE I ZAKLJUČCI DONIJETI NA**

**18. SJEDNICI**

**OPĆINSKOG VIJEĆA OPĆINE VIDOVEC**

**ODRŽANE DANA 09. rujna 2015. GODINE**

ZAKLJUČAK : o prihvaćanju prijedloga Odluke o potpisivanju Povelje o bratimljenju između Općine Vidovec (Republika Hrvatska) i Općine Dornava (Republika Slovenija).

Općinsko vijeće Općine Vidovec jednoglasno prihvaća prijedlog Odluke o potpisivanju Povelje o bratimljenju između Općine Vidovec (Republika Hrvatska) i Općine Dornava (Republika Slovenija). Ovaj Zaključak stupa na snagu danom donošenja.

ZAKLJUČAK : o prihvaćanju prijedloga Odluke o potpisivanju Povelje o bratimljenju između Općine Vidovec (Republika Hrvatska) i Općine Acquaviva Collecroce (Italija).

Općinsko vijeće Općine Vidovec jednoglasno prihvaća prijedlog Odluke o potpisivanju Povelje o bratimljenju između Općine Vidovec (Republika Hrvatska) i Općine Acquaviva Collecroce (Italija).

Ovaj Zaključak stupa na snagu danom donošenja.

ODLUKA : o nastavku financiranja troškova prijevoza učenika Osnovne škole Vidovec i Područne škole Nedeljanec prema Ugovoru o prijevozu broj: 45/2015

Ovom Odlukom utvrđuje se pravo financiranja prijevoza učenika Osnovne škole Vidovec i Područne škole Nedeljanec te se kriteriji i uvjeti za ostvarivanje prava na financiranje prijevoza.

Pod prijevozom učenika iz članka 1. ove Odluke podrazumijeva se prijevoz autobusom od mjesta prebivališta učenika do Osnovne škole Vidovec i Područne škole Nedeljanec i povratak od mjesta školovanja do mjesta prebivališta učenika, za vrijeme trajanja školske godine, sa prijevoznikom s kojim Općina Vidovec ima potpisani Ugovor o prijevozu.

Pravo na financiranje troškova prijevoza imaju učenici koji ispunjavaju slijedeće uvjete ;

* da je njihovo prebivalište te prebivalište njihovih roditelja na području Općine Vidovec,
* da su redovni polaznici Osnovne škole Vidovec ili Područne škole Nedeljanec.

Ukupnu cijenu mjesečne karte koja se plaća prijevozniku čini umnožak dnevne cijene vozne karte prijevoznika i broja dana nastave u određenom mjesecu.

Sredstva za financiranje troškova prijevoza osiguravaju se u Proračunu Općine Vidovec.

Ova Odluka stupa na snagu danom donošenja.

ODLUKU : o sufinanciranju đačke karte za prijevoz autobusom za učenike srednjih škola s područja naselja Nedeljanec u razdoblju listopad – prosinac 2015. godine

Općinsko vijeće Općine Vidovec odobrava sufinanciranje cijene prijevoza autobusom učenicima srednjih škola u Varaždinu, a koji su s područja naselja Nedeljanec te im udaljenost prebivališta odnosno boravišta do mjesta škole iznosi manje do 5 kilometara i ne ostvaruju to pravo po odluci nadležnog ministarstva.

Općina Vidovec sufinancirati će cijenu mjesečne đačke karte za prijevoz autobusom koja ukupno iznosi 370,00 kuna mjesečno po učeniku, iznosom od 270,00 kuna mjesečno po učeniku na temelju dostavljene fakture prijevoznika Autobusni promet d.d. Varaždin, u stečaju, Gospodarska 56.

Učenici korisnici usluge prijevoza na temelju Potvrde koju izdaje Općina Vidovec podižu mjesečne karte te plaćaju razliku do pune cijene u iznosu od 100,00 kuna mjesečno po učeniku.

Sufinanciranje troškova prijevoza odobrava se za mjesece: listopad (10.), studeni (11.) i prosinac (12.) 2015.

Učenici koji ostvaruju pravo na sufinanciranje cijene javnog prijevoza dužni su se krajem svakog mjeseca javiti u prostorije Općine Vidovec radi ishođenja Potvrde o sufinanciranju javnog prijevoza od strane Općine Vidovec na temelju koje će ostvariti popust kod kupnje mjesečne karte za nadolazeći mjesec.

Iznos iz članka 2. ove Odluke isplaćivat će se iz Proračuna Općine Vidovec za 2015. godinu, stavke Sufinanciranje prijevoza, konta 372211- Sufinanciranje prijevoza učenika srednjih škola i to mjesečno na račun prijevoznika Autobusni promet d.d. Varaždin, u stečaju, Gospodarska 56, a na temelju ispostavljene fakture.

Općina Vidovec i Autobusni promet d.d. Varaždin, u stečaju, Gospodarska 56, sklopiti će Ugovor o financiranju prijevoza učenika srednjih škola.

Odluka stupa na snagu danom donošenja.

Općinsko vijeće Općine Vidovec

Predsjednik

Zdravko Pizek